หุ้นเอเชียผันผวน วิตก WHO เผยยอดติดเชื้อ “โควิด-19” ทั่วโลกพุ่งต่อเนื่อง
ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวัน …
หุ้นเอเชียผันผวน วิตก WHO เผยยอดติดเชื้อ "โควิด-19" ทั่วโลกพุ่งต่อเนื่อง
22 มิ.ย. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนวิตกกังวลเกี่ยวกับจำนวนผู้ติดเชื้อไวรัสโควิด-19 ที่เพิ่มขึ้นอย่างต่อเนื่อง โดยองค์การอนามัยโลก (WHO) ระบุว่า ในวันที่ 21 มิ.ย. พบผู้ติดเชื้อโควิด-19 ทั่วโลกในวันเดียวสูงสุดเป็นประวัติการณ์ถึง 183,020 ราย
ทั้งนี้ ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,353.69 จุด ลดลง 125.10 จุด, -0.56% ดัชนี SSE Composite ตลาดหุ้นจีนเปิดวันนี้ที่ 2,966.90 จุด ลดลง 0.73 จุด, -0.02% ดัชนี HSI ตลาดหุ้นฮ่องกงเปิดวันนี้ที่ 24,528.53 จุด ลดลง 115.36 จุด, -0.47% ดัชนี TAIEX ตลาดหุ้นไต้หวันเปิดวันนี้ที่ 11,553.91 จุด เพิ่มขึ้น 4.05 จุด, +0.04% ดัชนี KOSPI ตลาดหุ้นเกาหลีใต้เปิดวันนี้ที่ 2,126.38 จุด ลดลง 14.94 จุด, -0.70% ดัชนี FTSE STI ตลาดหุ้นสิงคโปร์เปิดวันนี้ที่ 2,638.15 จุด เพิ่มขึ้น 3.32 จุด, +0.13% ดัชนี FBMKLCI ตลาดหุ้นมาเลเซียเปิดวันนี้ที่ 1,505.95 จุด ลดลง 1.31 จุด, -0.09% ดัชนี PSE Composite ตลาดหุ้นฟิลิปปินส์เปิดวันนี้ที่ 6,316.20 จุด เพิ่มขึ้น 1.13 จุด, +0.02%
ด้านศูนย์วิทยาศาสตร์และวิศวกรรมเชิงระบบ (CSSE) แห่งมหาวิทยาลัยจอห์น ฮอปกินส์ รายงานว่า ณ เวลา 07.00 น.ตามเวลาไทยในวันนี้ ยอดผู้ติดเชื้อโควิด-19 ทั่วโลกอยู่ที่ 8,918,101 ราย และยอดเสียชีวิตทั่วโลกอยู่ที่ 466,548 ราย
รายงานระบุว่า สหรัฐยังคงเป็นประเทศที่มียอดผู้ติดเชื้อมากเป็นอันดับ 1 ของโลก โดยอยู่ที่ 2,278,373 ราย รองลงมาคือบราซิล 2,278,373 ราย, รัสเซีย 583,879 ราย, อินเดีย 410,461 ราย และสหราชอาณาจัร 305,803 ราย
นอกจากนี้ สหรัฐยังมียอดผู้เสียชีวิตมากเป็นอันดับ 1 ขอโลก โดยอยู่ที่ 19,959 ราย รองลงมาคือบราซิล 50,591 ราย, สหราชอาณาจักร 42,717 ราย, อิตาลี 34,634 ราย และฝรั่งเศส 29,643 ราย
 
 